C 177/78
RO
Jurnalul Oficial al Uniunii Europene
17.5.2023
Miercuri, 14 decembrie 2022
P9_TA(2022)0444
Punerea în aplicare a Noii agende europene pentru cultură și a Strategiei UE pentru relațiile culturale internaționale Rezoluția Parlamentului European din 14 decembrie 2022 referitoare la punerea în aplicare a Noii agende europene pentru cultură și a Strategiei UE pentru relațiile culturale internaționale (2022/2047(INI)) (2023/C 177/09)
Parlamentul European, — având în vedere Agenda 2030 pentru dezvoltare durabilă și obiectivele de dezvoltare durabilă ale ONU (ODD), în special ODD 17 de revitalizare a parteneriatului global pentru dezvoltarea durabilă, — având în vedere declarația finală adoptată de Conferința mondială UNESCO privind politicile culturale și dezvoltarea durabilă – MONDIACULT 2022, organizată la Ciudad de Mexico în perioada 28-30 septembrie 2022, — având în vedere declarația adoptată în urma reuniunii informale a miniștrilor statelor membre ale Uniunii Europene responsabili cu cultura și afacerile europene, care a avut loc la Paris la 3 mai 2019, — având în vedere Rezoluția Consiliului Europei din 8 decembrie 2010 de instituire a unui Acord parțial extins privind itinerarele culturale, — având în vedere raportul din 4 mai 2017 al grupului de lucru pentru metoda deschisă de coordonare (MDC), format din experți din statele membre, intitulat „How culture and the arts can promote intercultural dialogue in the context of the migratory and refugee crisis” (Cum pot promova cultura și artele dialogul intercultural în contextul crizei migrației și a refugiaților), — având în vedere raportul din 17 decembrie 2019 al grupului de lucru pentru MDC, format din experți ai statelor membre, intitulat „Sustainable cultural tourism” (Turismul cultural sustenabil), — având în vedere raportul din 4 iunie 2021 al grupului de lucru pentru MDC, format din experți ai statelor membre, intitulat „Towards gender equality in the cultural and creative sectors” (Către egalitatea de gen în sectoarele cultural și creativ), — având în vedere raportul din 5 septembrie 2022 al grupului de lucru pentru MDC, format din experți ai statelor membre, intitulat „Strengthening cultural heritage resilience for climate change” (Consolidarea rezilienței la schimbările climatice a patrimoniului cultural), — având în vedere raportul din 22 septembrie 2022 al grupului de lucru pentru MDC, format din experți ai statelor membre, intitulat „Stormy Times.
Nature and Humans: Cultural Courage for Change” (Vremuri agitate.
Natura și oamenii: curajul cultural al schimbării), — având în vedere Convenția privind drepturile persoanelor cu handicap (CRPD), — având în vedere declarația de la Roma a miniștrilor culturii din statele membre G20, din 30 iulie 2021, — având în vedere articolul 8 alineatul (2) din Statutul de la Roma al Curții Penale Internaționale, — având în vedere Convenția Consiliului Europei privind infracțiunile împotriva bunurilor culturale (Convenția de la Nicosia), — având în vedere comunicarea Comisiei din 22 mai 2018 intitulată „O nouă agendă europeană pentru cultură” (COM(2018)0267), — având în vedere comunicarea comună a Comisiei și a Înaltului Reprezentant al Uniunii pentru afaceri externe și politica de securitate din 8 iunie 2016 intitulată „Către o strategie a UE privind relațiile culturale internaționale” (JOIN(2016)0029),